ועדת העבודה, הרווחה והבריאות, כנסת 18, פרוטוקול מספר 507, 2011-07-06 09:15

חיים כץ: בוקר טוב, היום יום רביעי בשבוע, ד' בתמוז, ה-6 ביולי 2011.

חיים כץ: אני מתכבד לפתוח את ישיבת ועדת העבודה והרווחה והבריאות, והנושא-הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010(תיקון מספר 8)(סעיף 1 פוצל מהחוק), התשע"א-2011.

חיים כץ: פרוטוקול מספר 507.

חיים כץ: אנחנו דנו לפני שבוע ומשהו בהצעת החוק, ומה לעשות שלפעמים כשכותבים הצעת חוק ואנחנו מקבלים אותה כמו שאנחנו מקבלי אותה, אז אנחנו לא יודעים למה התכוון המשורר.

חיים כץ: הלכתי הביתה וראיתי למה התכוון המשורר.

חיים כץ: מאחר שלי ברור כבר למה התכוון המשורר, שהמשורר יבוא ויספר למה הוא התכוון, ונראה אם יש פה כאלה שמתנגדים בחדר הזה.

רג'ואן גרייב: בוקר טוב, שמי רג'ואן גרייב, סגן הממונה על אגף שוק ההון במשרד האוצר.

רג'ואן גרייב: בנורמה שנקבעה בחקיקה, שגופים מוסדיים חייבים לנהל קופת גמל אחת מכל סוג ויש מספר סוגים של קופות גמל, קופות גמל לתגמולים, קופות גמל לקצבה, קרנות השתלמות וקופות מרכזיות לפיצויים.

רג'ואן גרייב: ההחרגה שמובאת לשולחן של הוועדה, זה להחריג את הקופות מרכזיות לפיצויים מהחובה לצמצם את הקופות, מאחר ואגף שוק ההון לא מזהה את הכשל שבגללו הצענו את החוק לצמצום, משתי סיבות: סיבה אחת, מאחר והעמיתים שנמצאים בקופות הגמל המרכזיות לפיצויים הם המעסיקים.

רג'ואן גרייב: זאת אומרת שיש למעסיק חשבון בעבור כל העובדים שלו.

רג'ואן גרייב: הקופה הזאת אמורה לשמש לתשלומי פיצויים פיטורים לעובדים.

רג'ואן גרייב: התכלית שהיתה בהצעת החוק של הצמצום, כדי לא לגרום בלבול לעמיתים מריבוי קופות, ושזה יקשה להם על בחירת הקופה המתאימה להם, ומאחר והעמיתים פה, המעסיקים, שיש להם מספיק כוח כדי להחליט איזה קופה מתאימה להם, ומצד שני אנחנו יודעים שהקופה הזאת, החל משנת 2008 אי אפשר לצרף מעסיקים חדשים לקופה ומאחר ומשנת 2011 אי אפשר להפקיד לקופה, אז החשש להטעיה וריבוי קופות, איננו קיים ולכן מוצע להחריג אותם.

חיים כץ: מאה אחוז.

חיים כץ: יש מישהו שרוצה פה להתבטא?

רונן סולומון: רק להגיד, תומך.

חיים כץ: מאה אחוז, אוקיי.

חיים כץ: אנחנו נעבור להצבעה על הצעת החוק הממשלתית.

רג'ואן גרייב: אני מבקש, לגבי הסעיף הקודם שאושר לפני שבוע ומשהו בוועדה, מאחר והאישור התארך, גם יש מקום להציע תיקון, להכיל אותו רטרואקטיבית מה-1 ביולי.

חיים כץ: צריך להגיש רביזיה.

חיים כץ: לא, לא, עזוב, אנחנו נעלה את זה ביום שני.

רג'ואן גרייב: אוקיי.

חיים כץ: תקריא את הצעת החוק.

אייל לב-ארי: הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010(תיקון מספר 8), התשע"א-2011.

אייל לב-ארי: תיקון סעיף 35 1.

אייל לב-ארי: בחוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, בסעיף 35(1), בסעיף קטן (ג) המובא בו, פסקה (10)-תימחק.

חיים כץ: אוקיי.

חיים כץ: מי בעד?

חיים כץ: הצבעה בעד - רוב נגד – אין נמנעים – אין הצעת החוק אושרה.

חיים כץ: תודה רבה.

חיים כץ: כל חברי הכנסת שנמצאים בחדר הזה הצביעו בעד.

חיים כץ: החוק הזה, הוועדה מאשרת אותו כהכנה להעלות למליאה לקריאה שנייה ושלישית.

חיים כץ: אני מקווה שיאשרו אותו במליאה.

חיים כץ: אני בטוח שפקידי האוצר יעשו עבודה במליאה בשביל שהחוק לא יתעכב בהתנגדויות, ויבוא במהרה ככל במדינת ישראל.

חיים כץ: תודה רבה, הישיבה נעולה.